Bybelskool » Bydraes vir Wie is God? hervat 14 Januarie
Hierdie kwartaal beantwoord ek die volgende nege vrae. In hakies is die karakters of gebeure waarop ek in die prediking en kleingroepmateriaal gaan fokus:
14. Waarom hou God almal aan die wet as niemand dit volmaak kan onderhou nie? (Kaleb en Josua – Numeri 14)
15. Wat is sonde? (Kain en Abel – Genesis 4)
16. Wat is afgodery? (Gideon – Rigters 6)
17. Sal God sonde en afgodery ongestraf laat bly? (Noag – Genesis 6)
18. Is daar enige manier waarop jy God se straf kan ontvlug en in sy guns kan kom? (Giftige slange – Numeri 21)
19. Watter soort Verlosser het jy nodig? (Berg van verheerliking – Matteus 17)
20. Waarom moet hierdie Verlosser waarlik mens en waarlik God wees? (Dienaar van God – Jesaja 53)
21. Wat is jou enigste troos in lewe en dood? (Stefanus – Handelinge 6-7)
Die formaat is steeds soos volg:
Maandag: Die vraag en antwoord met ‘n verhaal ter illustrasie.
Dinsdag tot Vrydag: ‘n Kort Bybelstudie oor die tekste wat die antwoord ondersteun.
Saterdag: Getuienisse uit die geloofsbelydenisse van die verlede.
Sondag: ‘n Preek of verdere bydrae oor die antwoord op die vraag.